**Starostlivosť o rotačné nástroje**

Starostlivosť o rotačné nástroje je jednou z najdôležitejšej úloh zdravotnej sestry v ordinácií. Nesprávnou starostlivosťou – dezinfekcia, mazanie, uskladnenie sa môžu nástroje znehodnocovať. Cieľom prednášky je popis správnej starostlivosti o rotujúce nástroje, tak aby ich životnosť bola čo najdlhšia a aby ich používanie bolo prínosom pre pacienta.

**Bylinná starostlivosť v ambulancií zubného lekára**

V súčasnej dobe sa stalo veľkým trendom pri liečbe bolesti a zápalov vyhnúť sa práve antibiotickým prípravkom. Bylinná starostlivosť môže byť účinnou alternatívou. Zdravotná sestra by na tejto prednáške mala získať vedomosti o bylinách a alternatívach k antibiotickým liečivám, o ktorých bude vedieť poučiť pacientov po zákroku.

**Praktické využitie ochranných pomôcok a polymerizačných lámp**

Zdravotná sestra musí v ambulancii zubného lekára často krát pomáhať pri nasadzovaní ochranných pomôcok a taktiež asistovať pri práci lekára na výplniach. Cieľom prednášky je ukážka ako správne pacientovi nasadzovať ochranné pomôcky tak aby bola jeho ochrana maximálna. Okrem toho správne použitie polymerazačnej lampy zaručuje maximálnu trvanlivosť zubnej výplne.

**Bielenie zubov**

Bielenie zubov je proces, ktorý v súčasnosti vykonávajú stomatológovia a dentálne hygieničky. Je to však úkon, pri ktorom je nevyhnutná asistencia zdravotnej sestry v ambulancií. Cieľom prednášky je poučenie zdravotnej sestry o správnom asistovaní pri procese bielenia – nanášanie ochrannej vrstvy, odsávanie, sušenie a následne poučenie pacienta o tzv. bielej diéte.

**Dezinfekčný protokol**

Hygienicky a zdravotne nezávadné prostredie v ambulancii zubného lekára je nevyhnutnosť. Je však potrebné vedieť ako tento stav dlhodobo udržiavať. V súčasnosti je na trhu obrovské množstvo produktov, ktoré však nie sú vhodné na všetky povrchy. Cieľom prednášky je vysvetlenie, ktoré zložky prostriedkov sú potrebné na čistenie a dezinfekciu tých, ktorých materiálov.